22/09/2022 | Administración LocalMunicipal
A Laracha
Aprobacion definitiva Ordenanza de Terrazas Concello da Laracha

O pleno do Concello da Laracha en sesión ordinaria celebrada o dia 27 de maio de 2022, acordou a aprobación inicial da ordenanza de terrazas no Concello da Laracha. Durante o período de exposición o publico non se formularon reclamacións, elevándose a definitivo o acordó municipal adoptado, en aplicación do artigo 49 da Lei 7/1985, de 2 de abril, reguladora das bases de réxime local, entrando en vigor unha vez publicado o seu texto integro no Boletín oficial da provincia da Coruña e transcorra o prazo previsto no artigo 65.2 da Lei 7/1985, do 2 de abril, Reguladora das Bases de Réxime Local.1. A presente ordenanza ten por obxecto a regulación do réxime xurídico a que debe someterse o aproveitamento do dominio público municipal mediante a instalación de mesas, veladores, cadeiras, bancos, xardineiras, toldos, proteccións laterais e instalacións análogas anexas a establecementos hostaleiros de carácter permanente. Busca entón regular a distribución dos espazos peonís, e adecuar a estética das instalación e entorno da súa ubicación, pretendendo dotar de atractivo singular o espazo urbanizado da Laracha, mellorando a calidade e relación social na cidade.2. A utilización do espazo público viario debe realizarse de forma ordenada, con garantías de mínima conxestión, boa accesibilidade e correcta circulación para os peóns así como respecto polos dereitos e bens tanto dos usuarios como das persoas e actividades afectadas.3. A presente ordenanza non será de aplicación aos actos de ocupación da vía pública que sendo de carácter hostaleiro se realicen con ocasión de feiras, festexos, actividades deportivas e análogas, os case se suxeitarán ás súas normas específicas.4. Exclúense a instalación de terrazas que ocupen dominio público marítimo terrestre e dominio público portuario, suxeitas a autorizacións especificas.1. A instalación de mesas, veladores, cadeiras, sombriñas, maceteiras ou elementos análogos que delimitan a superficie ocupábel polos mesmos cadrará coa liña de fachada, do establecemento a cuio servizo se destinan, e non se permitirá barra de servicio distinta da do propio establecemento.2. Non obstante, se permitirá que as instalacións rebasen a liña de fachada sempre que o solicitante acredite a conformidade da propiedade das fincas colindantes.3. A administración municipal poderá autorizar ocupacións que rebasen a liña de fachada en paseos, medianas e aceiras de ancho igual ou superior a 4,5 metros, cando a instalación non afecte a usos ou actividade dos colindantes ou viandantes e a ocupación se realice a unha distancia mínima de 2 metros dende a liña de fachada. As ocupacións a que se refire a presente ordenanza non poderán autorizarse cando o establecemento e a terraza estean separados por calzada de rodaxe de vehículos. En bulevares ou medianas susceptibles de ocupación se exceptúa o réxime establecido no parágrafo anterior. Excepcionalmente poderase autorizar a instalación de terrazas en solo destinado a prazas de aparcamento previo comprobación pola policía local e os servizos técnicos dos debidos requisitos de seguridade e sempre cos preceptivos informes. A instalación de terrazas ou calquera tipo de ocupación en vía pública requirirá o outorgamento de licenza municipal previa e, no caso das terrazas, o outorgamento será polo período do ano natural solicitado para todo o municipio da Laracha. As solicitudes faranse cada ano, debendo acompañar xustificante do pago íntegro correspondente ó período solicitado.1. O órgano competente para a concesión da licenza é o Alcalde-Presidente sen prexuízo das delegacións a favor da Xunta de Goberno Local. As persoas que desexen ocupalo dominio público local con terrazas ou outros elementos obxecto desta ordenanza deberán solicita-la preceptiva autorización municipal mediante instancia a través do Rexistro Xeral do Concello da Laracha, na que deberá constar, en todo caso, ademais do disposto no artigo 10: a) NIF, apelidos e nome do solicitante. b) En caso de representar a persoas xurídicas, poder ou escritura onde conste o apoderamento do solicitante. c) Nome comercial do establecementos ao que se refire a solicitude. d) Identidade completa do titular do Imposto sobre Actividades Económicas do establecemento mercantil ao que se refire a solicitude. e) Emprazamento do establecemento (rúa e número). f) Referencia catastral do establecemento. g) Identificación do titular da licencia de apertura do establecemento. h) Superficie que se pretende ocupar, en metros cadrados. i) Prazo polo que se pretende ocupalo dominio público local. j) Se se pretende incorporar sistemas de música ou son na terraza.2. A Solicitude, unha vez presentada con toda a documentación e contido arriba descritos, será resolta polo Sr. Alcalde-Presidente ou persoa ou órgano en quen delegue. O procedemento a seguir será o ordinario establecido na Lei 39/2015, de 1 de outubro, do Procedemento Administrativo Común. Xunto coa resolución de concesión da autorización, entregarase un cartón selado e rubricado no que se sinalará o número de autorización que corresponda, as mesas autorizadas, o horario de peche e as condicións particulares a que estivera suxeita a autorización. Este documento colocarase adecuadamente protexido e en lugar que poida ser visto polos clientes e os servizos de inspección. A terraza en ningún caso creará un problema de accesibilidade nin entorpecerá actividades, entradas ou saídas dos colindantes. As licenzas concederanse sen prexuízo de terceiros e serán esencialmente revogábeis por razóns de interese público. Poderán solicitar licencia para este tipo de ocupacións os titulares de licencias vixentes dos establecementos a que se refire o artigo 1 da presente ordenanza, sempre que a actividade se desenvolva de conformidade coas normas urbanísticas e sectoriais que regulen a mesma. A porción do dominio público municipal susceptíbel de ocupación con terrazas anexas a establecementos hostaleiros ubicados en inmoble ou local non poderá exceder de 100 metros cadrados. Todas as licencias se outorgarán deixando a salvo o dereito de propiedade e sen prexuizo de terceiros, o exercicio da actividade desenvolverase a risco e ventura dos interesados. A licencia non poderá ser arrendada, subarrendada, directa ou indirectamente, en todo ou parte. As solicitudes presentaranse no Rexistro Municipal con 30 días de antelación á posta en marcha da actividade, axuntando o calendario exacto en que se pretende exercer a mesma.1. A petición, formalizada por escrito dirixido o alcalde, acompañaranse os seguintes documentos: a) Plano de planta da instalación no que se indique lonxitude de fachada do establecemento, ancho da beirarrúa, os lados da figura xeométrica que adopte a porción de terreo a ocupar situación con relación o establecemento a que sirve, localización da terraza, mesas, cadeiras e resto de elementos, así como aqueles datos que xustifiquen o cumprimento das condicións sinaladas na convocatoria. b) Fotocopia da licencia de apertura. c) Fotocopia do último recibo do imposto de actividades económicas. d) Carta de pago da taxa correspondente o aproveitamento especial solicitado. e) Copia da póliza de responsabilidade civil que poida cubrir posibles danos á vía pública, mobiliario ou viandantes derivados da actividade.2. As solicitudes de renovación: Inda que se deban solicitar en forma e prazo, o Concello poderá establecer e establecerá anualmente a renovación das autorizacións, mediante o pago da taxa correspondente, para os supostos en que non varíen os requisitos e circunstancias tidas en conta para a autorización do año anterior. Si houbese cambios na superficie debe presentarse croquis coa nova situación e novas circunstancias no número de mesas, cadeiras, etc. No suposto de que haxa cambio de titularidade con respecto ó ano anterior, o novo titular acompañará á solicitude de renovación e comunicación de nova titularidade. Si o cambio se producise en tempada e con licenza en vigor, o novo titular continuará coa autorización sempre que comunique a nova circunstancia e inicie o trámite de cambio de titularidade. As taxas correspondentes o aproveitamento solicitado esixirán por períodos mensuais como mínimo.1. A solicitude completa decretado para o se trámite iniciará o expediente; e someterase a informe dos servizos técnicos que deberán evacuar en prazo de catro días.2. Simultaneamente farase público no taboleiro de edictos municipal e abrirase un período por termo de dez días para alegacións dos veciños inmediatos o emprazamento.3. O Alcalde-Presidente, ou Xunta de Goberno Local, resolverá sobre as solicitudes formuladas trala correspondente instrución.4. As autorizacións terán vixencia para o ano natural. En todo caso, a instalación da terraza non poderá realizarse ata que non se obteña o documento individual de autorización.1. O funcionamento das terrazas axustarase o seguinte horario. a) O horario de apertura será a das dez horas (10:00). b) O horario de peche será: - Día laborais e festivos ata as vinte tres horas (23.00). - Venres ata as cero horas (00:00). - Sábados e vésperas de festivos ata as cero horas e trinta minutos (00.30). c) Durante os meses de xullo e agosto os establecementos poderán ampliar o seu horario de pecho trinta minutos. Estes horarios deben entenderse sen prexuízo da regulación preferente por parte da Comunidade Autónoma de Galicia.2. Entenderase por horario de apertura o momento a partir do cal se permitirá o acceso dos usuarios ao recinto ou instalación.3. O horario de peche implicará o cese efectivo de todas a súas actividades, polo que os usuarios non poderán permanecer nas instalacións a partir de dito momento. Despois do horario de peche o titular da terraza deberá recoller todos os elementos da terrazas.4. A Xunta de Goberno Local poderá acordar horarios especiais e en circunstancias extraordinarias.5. O tempo de desaloxo da terraza será de 15 minutos. As autorizacións de instalación de terrazas terán en consideración a incidencia no tráfico peonil, o número de terrazas solicitadas para a mesma zona, entorno visual dos espazos públicos, etc., prevalecendo o uso común xeral, e someténdose, como mínimo, ás condicións seguintes: 1. No caso de instalacións que ocupen dominio público cuxa titularidade sexa se outra administración distinta do concello da Laracha, a licenza estará condicionada a autorización previa da ocupación de dominio por parte do seu titular, sen prexuízo do cumprimentos das condicións establecidas nesta ordenanza.2. Prohíbese a instalación de billares, futbolíns, máquinas recreativas, barbacoas ou instalacións análogas, así como a utilización de aparellos audiovisuais e reproductores de son.3. O espazo ocupado non deberá obstaculizar o paso a espazos de uso común como xardíns, áreas peonís, aparcamentos e mobiliario urbano público a fin de que se posibilite o seu uso por parte dos viandantes que non desexen facer uso da terraza.4. As instalacións de terrazas en aceiras deberán deixar libre, ao menos, 1,5 metros para paso de peóns.5. No suposto de rúas peonís a ocupación realizarase dende a liña de mediana do vial á liña de fachada do establecemento deixando, como mínimo 2,00 metros para paso de peóns e, en todo caso, libres de accesos a portais de edificios e locais. Se a ocupación ocupase a calzada, e existise desnivel entre a beirarrúa e a mesma, deberá colocarse unha tarima desmontable ao mesmo nivel co da beirarrúa, para protección das persoas que utilicen a terraza, e para impedilo estacionamento de vehículos no espazo reservado a terraza. En ningún caso se poderá autoriza-la ocupación de parte dos carrís de circulación de vehículos na calzada.6. En todos os casos as terrazas deberán deixar libres os pasos de peóns, rampas de accesibilidade, saídas de emerxencia de locais de pública concorrencia, paradas de transporte público, as bocas de rego, hidrantes, arquetas de rexistro de servizos, rexistros de saneamento vados, accesos a vivendas, locais e garaxes, salvo que, excepcionalmente e de forma motivada, os servizos técnicos informen favorablemente.7. Non se permitirá a instalación de elementos que favorezan ou posibiliten o consumo de a pé. 8. Non se permitirá a instalación de mostradores ou quioscos auxiliares na terraza, debendo efectuarse todo o subministro dende o interior do local, salvo autorización expresa do órgano municipal competente.9. As mesas e cadeiras que comprendan a instalación da terraza deberán obrigatoriamente delimitarse de calquera vial no que exista tráfico rodado e mediante una valla separadora e móbil.10. Non se poderán colocar ningún tipo de estrado, tarima ou plataforma que eleven en parte ou na súa totalidade a superficie destinada á terraza, excepto os casos exceptuados expresamente nesta ordenanza.1. O titular autorizado terá dereito a exercer as actividades nos termos da respectiva licencia e con suxeición as prescricións desta ordenanza e demais preceptos legais aplicables.2. Cando xurdiran circunstancias imprevistas ou sobrevidas poderase revocar, modificar ou suspender temporalmente a autorización concedida, coa devolución da taxa correspondente ao período de tempo no cal a autorización quedou sen efecto. En todo o caso, se as circunstancias o permiten, esta circunstancia comunicarase ós interesados cunha antelación mínima de 15 días. En todo caso, nas festas patronais e eventos de carácter social e recreativo realizados en espazos de dominio público ocupados por terrazas autorizadas, o concello revocará, modificará ou suspenderá temporalmente a autorización concedida durante o período que duran os ditos eventos.3. Deberán figurar a disposición dos usuarios e dos servizos municipais, as listas de prezos o título habilitante para o exercicio da actividade e o plano, debidamente selado, no que conste a superficie de ocupación autorizada, o número de veladores, sombriñas, cadeiras e outros elementos autorizados, así como a súa ubicación dentro de aquela.1. Será obrigación do titular da terraza manter esta e cada un dos elementos que a forman nas debidas condicións de ornato, salubridade e seguranza.2. A Tales efectos, será requirimento indispensable para o titular da instalación dispor dunha papeleira para recollida e depósito de residuos.3. O mantemento de limpeza será continuado ó longo do día, sen que permanezan no chan papeis, plásticos, cabichas, etc. O establecemento porá papeleiras ou recipientes. ó respecto, que faciliten o bo uso do espazo polos usuarios da terraza.4. No caso de terrazas apoiadas directamente no espazo público, calquera precipitación líquida ou non que poida deixar marca no chan debe ser baldeada debidamente co fin de eliminar manchas que desmelloren a orde e limpeza axeitadas. En todo caso, como norma mínima, unha vez á semana o espazo ocupado debe ser baldeado con auga un cepillo e sen facer uso de elementos e produtos corrosivos.5. Cando a instalación da terraza non sexa polo período anual, polo tanto con carácter continuado ou permanente, rematado o período establecido, non poderán almacenarse nin permanecer no espazo público elementos e mobiliario perante os períodos temporais de non instalación.6. Non se permite almacenar ou apilar produtos, caixas de bebida ou outros materiais xunto as terrazas.7. Evitar ruídos e molestias de forma rigorosa e innecesaria a veciños do entorno, dando bo uso da zona ocupada, e sen entorpecer actividades, saídas ou entradas dos residentes colindantes.8. A instalación de equipos de son na terraza requirira informe favorable dos Servicios Técnicos Municipais, e suxeitarase ás condicións particulares que para cada autorización se sinale en vista das concretas características da zona, en cumprimento da normativa vixente sobre ruídos.1. Os titulares das licencias teñen a obriga de retirar e agrupar, ao termo de cada xornada, os elementos de mobiliario instalado e realizar as tarefas de limpeza necesarias do chan ocupado pola instalación.2. Ao finalizar a vixencia da autorización, o titular ten a obriga de deixar libre o chan ocupado coa instalación, retirando todos os elementos e efectuando unha limpeza xeral. En caso de contravimento, o Concello procederá, previo apercibimento á execución sustitutoria con gastos a costa do interese dos que, até a cantidade concurrente.3. A execución forzosa comportará a inhabilitación, por prazo de cinco anos, para sucesivas autorizacións Aos Servizos Técnicos Municipais, Policía Municipal e Servizos económicos municipais atribuíselles a función específica de fiscalizar o cumprimento das normas establecidas nesta ordenanza e demais disposicións aplicables, correspondéndolles funcións de investigación, averiguación e inspección nesta materia. As infraccións das normas contidas nesta ordenanza clasificanse en leves, graves e moi graves.1. Son faltas leves: A) A falta de ornato e limpeza na terraza ou no seu entorno. B) O contravimento do horario por exceso en menos da media hora. C) O deterioro leve nos elementos do mobiliario e ornamentais urbanos anexos ou colindantes ao establecemento que se produzan como consecuencia da actividade obxecto de licencia.2. Son faltas graves: A) A reiteración por dúas veces na comisión de faltas leves. B) A ocupación de maior superficie da autorizada en máis dun 10 por 100. C) A falta de exhibición defectuosa, da lista, rótulo de prezos ou título habilitante da ocupación. D) A colocación de envases ou calquera clase de elementos fora do recinto do establecemento principal. E) A consumición de bebidas fora do recinto do establecemento no que fosen expedidas. F) A emisión de ruídos por encima dos limites autorizados. G) O contravimento do horario por fecho por exceso en mais de media hora sen chegar á hora. H) A non exhibición das autorizacións municipais preceptivas aos inspectores ou autoridades municipais que o soliciten. I) A non instalación dos elementos de limpeza e decorou establecidos por esta ordenanza.3. Son falta moi graves. a) A reiteración en tres faltas graves. b) A desobediencia aos lexítimos requirimentos dos inspectores e autoridades. c) Non desmontar as instalacións unha vez acabado o período de licencia ou cando así fose ordenada pola autoridade municipal. d) Instalar calquera tipo de ornamento non autorizado polos Servicios Municipais. e) 0 contravimento do horario de peche por exceso nunha hora ou superior período de tempo. f) 0 deterioro grave dos elementos de mobiliario urbano e ornamentais anexos ou colindantes ao establecemento que se produzan como consecuencia da actividade obxecto da licencia. a) As faltas leves sanciónanse con multa de 300 euros. b) As faltas graves senciónanse con multa de 301euros a 600 euros. c) As faltas moi graves sanciónanse con multa de 601 euros a 900 euros podendo ser revocada a licencia e inhabilitar ao adxudicatario para sucesivas autorizacións. Na aplicación das sancións que se establecen no artigo anterior atenderase ao grao de culpabilidade, entidade da falta cometida, perigosidade que implique a infracción, reincidencia ou reiteración e demais circunstancias atenuantes e agravantes que concorran. No caso de destrucción ou deterioro do dominio público ocasionado como consecuencia da ocupación, e con independencia das sancións que se establezan, os titulares das licencias fican obrigados á reparación dos desperfectos ou, no seu caso, a estrumar a indemnización que en dereito sexa esixible. Na tramitación do procedemento sancionador aplicaranse as regras establecidas na Lei 39/2015, de 1 de outubro, do Procedemento Administrativo Común. A presente ordenanza entrará en vigor unha vez publicada no Boletín Oficial da Provincia e taivera transcurrido o prazo de quince días previsto no artigo 65.2 da Lei 7/1985, de 2 de abril. As taxas esixibles serán as aprobadas polo Pleno na Ordenanza Fiscal que regulará os aspectos económicos desta Ordenanza, sendo obrigatorio o seu pagamento dende a entrada en vigor da Ordenanza Fiscal. A Laracha, 19 de setembro de 2022 O Alcalde, José Manuel López Varela